ai4bharat/Pralekha huggingface dataset:
ഉപരാഷ്ട്രപതിയുടെ കാര്യാലയം
ഓൺലൈൻ പാഠ്യപദ്ധതിയിൽ യോഗ കൂടി ഉൾപ്പെടുത്തണമെന്ന് രാജ്യത്തെ വിദ്യാഭ്യാസ സ്ഥാപനങ്ങളോട് ഉപരാഷ്ട്രപതി ശ്രീ എം. വെങ്കയ്യ നായിഡു
ന്യൂഡൽഹി, ജൂൺ 21, 2020
കോവിഡ് മഹാമാരിയുടെ പശ്ചാത്തലത്തിൽ സംഘടിപ്പിച്ചു വരുന്ന ഓൺലൈൻ പഠന ക്ളാസുകളിൽ യോഗ കൂടി ഉൾപ്പെടുത്തണമെന്ന് രാജ്യത്തെ വിദ്യാഭ്യാസ സ്ഥാപനങ്ങളോട് ഉപരാഷ്ട്രപതി ശ്രീ എം. വെങ്കയ്യ നായിഡു ആവശ്യപ്പെട്ടു. മനുഷ്യശരീരത്തിന്റെ പ്രതിരോധശക്തി വർധിപ്പിക്കാനുള്ള ഉത്തമമാർഗങ്ങളിലൊന്നാണ് യോഗ.
അന്താരാഷ്ട്രയോഗ ദിനത്തിന്റെ ഭാഗമായി, യോഗയും ധ്യാനവും എന്നവിഷയത്തിൽ SPIC MACAY സംഘടിപ്പിച്ച ഡിജിറ്റൽ പരിപാടിയിൽ സംസാരിക്കുകയായിരുന്നു അദ്ദേഹം. ഇന്ത്യ ലോകത്തിനു നൽകിയ അമൂല്യ സമ്മാനമായ യോഗ, ലോകമെമ്പാടുമുള്ള ദശലക്ഷക്കണക്കിനു ജീവിതങ്ങളെ വിജയകരമായി പരിവർത്തനപ്പെടുത്തുന്നതായും അദ്ദേഹം അഭിപ്രായപ്പെട്ടു.
വളരെ ചെറിയ പ്രായത്തിൽ തന്നെ കുട്ടികൾക്ക് യോഗ പരിചയപ്പെടുത്തണമെന്ന് ഉപരാഷ്ട്രപതി ഓർമ്മിപ്പിച്ചു.‘UNICEF കിഡ് പവർ ' പരിപാടിയിൽ, കുട്ടികൾക്കായി 13 യോഗാമുറകളും അഭ്യാസങ്ങളും ഉൾപ്പെടുത്തിയതിൽ ശ്രീ നായിഡു സന്തുഷ്ടി പ്രകടിപ്പിച്ചു.
കോവിഡ് മഹാമാരി ജനങ്ങളുടെ മാനസികവും ശാരീരികവുമായ ആരോഗ്യാവസ്ഥയിൽ സൃഷ്ട്ടിക്കുന്ന പ്രത്യാഘാതങ്ങളെപ്പറ്റി സംസാരിക്കവെ, ലോകം വലിയൊരു വെല്ലുവിളിയിലൂടെയാണ് കടന്നുപോകുന്നതെന്നും, എന്നാൽ നമുക്കുമേൽ അധിപത്യം ഉറപ്പിക്കാൻ ഈ മഹാമാരിയെ അനുവദിക്കാനാവില്ലെന്നും അദ്ദേഹം അഭിപ്രായപ്പെട്ടു. "ഒന്നിച്ചുനിന്നുകൊണ്ട്, ഈ രോഗത്തിനെതിരെ ശക്തമായ പോരാട്ടം കാഴ്ചവയ്ക്കാൻ നമുക്കാവണം, അതെ സമയം തന്നെ ശാരീരികപരമായും, മനസികപരമായും നാം ആരോഗ്യമുള്ളവരാണെന്നും ഉറപ്പാക്കേണ്ടതുണ്ട്" കോവിഡ് മഹാമാരി ജനങ്ങൾക്കിടയിൽ സൃഷ്ഠിച്ചിരിക്കുന്ന പിരിമുറുക്കങ്ങൾക്കുള്ള ഉത്തമപരിഹാരമായി മാറാൻ യോഗയ്ക്ക് സാധിക്കുമെന്നും ഉപരാഷ്ട്രപതി വ്യക്തമാക്കി.
ലോകജനതയ്ക്ക് വെല്ലുവിളി ഉയർത്തുന്ന ആരോഗ്യപ്രതിസന്ധി കോവിഡ് മാത്രമല്ലെന്ന് ഓർമ്മിപ്പിച്ച ശ്രീ നായിഡു, ജീവിതശൈലി രോഗങ്ങളുടെ വർദ്ധനയിൽ ആശങ്ക പ്രകടിപ്പിച്ചു. ലോകാരോഗ്യസംഘടനയുടെ കണക്കുകൾ പ്രകാരം, 2016 ൽ ഇന്ത്യയിലുണ്ടായ മരണങ്ങളിൽ 63 ശതമാനവും പകർച്ചാവ്യാധികളല്ലാത്ത രോഗങ്ങൾ  മൂലമായിരുന്നുവെന്ന് അദ്ദേഹം ചൂണ്ടിക്കാട്ടി. ജീവിതശൈലി രോഗങ്ങളെ നിയന്ത്രിക്കുവാനുള്ള ലളിതവും ശക്തവുമായ ആയുധമായി മാറാൻ യോഗയ്ക്ക് സാധിക്കുമെന്ന് അദ്ദേഹം നിരീക്ഷിച്ചു.
ആധുനികലോകത്തെ പിരിമുറുക്കങ്ങളും സംഘര്ഷങ്ങളും നേരിടാനാകാതെ യുവാക്കൾ ജീവിതം അവസാനിപ്പിക്കുന്നതിൽ ഉപരാഷ്ട്രപതി ആശങ്ക രേഖപ്പെടുത്തി. ഇത്തരം സംഭവങ്ങൾ പൂർണമായും ഒഴിവാക്കാനാകുമായിരുന്നുവെന്നും അദ്ദേഹം അഭിപ്രായപ്പെട്ടു. ആധുനിക ജീവിത രീതികളെ തുടർന്നുണ്ടാകുന്ന വിഷാദം, ആശങ്ക, പിരിമുറുക്കങ്ങൾ തുടങ്ങിയ പ്രശ്നനങ്ങളെ ഫലപ്രദമായി പരിഹരിക്കാൻ യോഗയ്ക്കാകുമെന്നും ശ്രീ നായിഡു കൂട്ടിച്ചേർത്തു.
യോഗ വിദഗ്ദ്ധർക്കായുള്ള വോളന്ററി സെർട്ടിഫികേഷൻ പദ്ധതി നടപ്പാക്കിയ കേന്ദ്രസർക്കാരിനെ അദ്ദേഹം അഭിനന്ദിച്ചു. ഇതിലൂടെ അംഗീകാരമുള്ള യോഗ പരിശീലകരുടെ എണ്ണത്തിൽ വർദ്ധന ഉണ്ടാകുമെന്നും, അതുവഴി യോഗ അഭ്യസിക്കുന്നവരുടെ എണ്ണം കൂടുമെന്നും രാജ്യത്ത് യോഗയ്ക് കൂടുതൽ പ്രചാരം ലഭിക്കുമെന്നും അദ്ദേഹം പ്രതീക്ഷ പ്രകടിപ്പിച്ചു.
(ആഗോളതലത്തിൽ, ആരോഗ്യസംരക്ഷണത്തിനുള്ള പ്രധാന മുന്നേറ്റമായി യോഗ മാറിക്കഴിഞ്ഞതായി വിലയിരുത്തിയ ഉപരാഷ്ട്രപതി, അതിനെ സജീവമായി നിലനിർത്തേണ്ട ചുമതല നമുക്കോരോരുത്തർക്കും ഉണ്ടെന്നും ഓർമ്മിപ്പിച്ചു.
പ്രധാനമന്ത്രിയുടെ ഓഫീസ്
പ്രധാനമന്ത്രി നാളെ പ്രഗതിയിലൂടെയുള്ള 32-ാമത് ആശയവിനിമയത്തിന് അധ്യക്ഷതവഹിക്കും
ഐസിടി അധിഷ്ഠിതകാര്യക്ഷമ ഭരണ നിര്വഹണവും പദ്ധതികള് യഥാസമയ നടപ്പാക്കലുംസംബന്ധിച്ച പ്രഗതിആശയവിനിമയത്തില് ജനുവരി 22 ന് പ്രധാനമന്ത്രി അധ്യക്ഷനാകും. മുമ്പു നടന്ന 31 പ്രഗതിആശയവിനിമയങ്ങളില് 12 ലക്ഷംകോടിമൂല്യമുള്ള പദ്ധതികള് പ്രധാനമന്ത്രി അവലോകനം ചെയ്തു.
2019-ലെ അവസാനത്തെ പ്രഗതി സമ്മേളനത്തില് 16 സംസ്ഥാനങ്ങളും ജമ്മു, കശ്മീര്കേന്ദ്ര ഭരണ പ്രദേശങ്ങളുമായി ബന്ധപ്പെട്ട 61, 000 കോടിയുടെ 9 പദ്ധതികളാണ് ചര്ച്ചക്കെടുത്തത്.
വിദേശത്ത്ജോലിചെയ്യുന്ന ഇന്ത്യക്കാരുടെ പരാതികള്, ദേശീയകാര്ഷികവിപണിയും, അടിസ്ഥാന സൗകര്യവികസന പദ്ധതികളും പോലെ നിരവധി പദ്ധതികളാണ് ചര്ച്ചയില്വന്നത്.
സംയോജിതവുംസംവാദാത്മകവുമായവേദി എന്ന നിലയില് 2015-ല് പ്രഗതിയില്വിവിധോദ്ദേശ്യ ബഹുമാതൃകാ ഗവേണന്സ് വേദി പ്രധാനമന്ത്രിയാണ്ഉദ്ഘാടനം ചെയ്തത്. സാധാരണക്കാരുടെ പരാതികള്കേള്ക്കുകഎന്നതാണ്ഇതിന്റെഅടിസ്ഥാന ലക്ഷ്യം. കേന്ദ്ര ഗവണ്മെന്റിന്റെയുംവിവിധ സംസ്ഥാന ഗവണ്മെന്റുകളുടെയും പ്രധാന പരിപാടികളും പദ്ധതികളും ഇതിനൊപ്പംവിലയിരുത്തുകയുംചെയ്യുന്നു.
(NS MRD
പ്രധാനമന്ത്രിയുടെ ഓഫീസ്
ദേശീയ പർവ്വതാരോഹക ഇന്സ്റ്റിട്യൂട്ടിന്റെ  ഉത്തരകാശി പർവതാരോഹണ പര്യവേഷണത്തിനിടെ ഹിമപാതത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി അനുശോചിച്ചു
എൻഐഎം ഉത്തരകാശി പർവതാരോഹണ പര്യവേഷണത്തിനിടെ ഹിമപാതത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. രക്ഷാപ്രവർത്തനം പുരോഗമിക്കുകയാണെന്നും സ്ഥിതിഗതികൾ അധികൃതർ സൂക്ഷ്മമായി നിരീക്ഷിച്ചു വരികയാണെന്നും പ്രധാനമന്ത്രി അഭിപ്രായപ്പെട്ടു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു
“ഒരു എൻഐഎം ഉത്തരകാശി പർവതാരോഹണ പര്യവേഷണവുമായി ബന്ധപ്പെട്ടവരുടെ വിലപ്പെട്ട ജീവൻ നഷ്ടമായത് ദുഃഖകരമാണ്. മരിച്ചവരുടെ കുടുംബങ്ങൾക്ക് അനുശോചനം. രക്ഷാപ്രവർത്തനങ്ങൾ നടന്നുകൊണ്ടിരിക്കുകയാണ്, സ്ഥിതിഗതികൾ അധികൃതർ സൂക്ഷ്മമായി നിരീക്ഷിച്ചുവരികയാണ്.
--ND--
(
മന്ത്രിസഭ
ഇന്ത്യയും കിര്ഗിസ്ഥാനും തമ്മില് ഉഭയകക്ഷി നിക്ഷേപ കരാര് ഒപ്പിടുന്നതിനു മന്ത്രിസഭയുടെ അംഗീകാരം
(ഇന്ത്യയും കിര്ഗിസ്ഥാനും തമ്മില് ഉഭയകക്ഷി നിക്ഷേപ കരാര് ഒപ്പിടുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി.
ഉഭയകക്ഷി കരാര് ഇരു രാജ്യങ്ങള്ക്കിടയിലുള്ള നിക്ഷേപം വര്ധിക്കാനും നിക്ഷേപം നടത്തുന്ന ഇരു രാജ്യങ്ങളിലെയും നിക്ഷേപകരുടെ താല്പര്യങ്ങള് സംരക്ഷിക്കാനും സഹായകമാകും.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: സെപ്റ്റംബർ 21, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 81.85 കോടി ഡോസ് വാക്സിൻ
ചികിത്സയിലുള്ളത് ആകെ രോഗബാധിതരുടെ 0.92%; 2020 മാർച്ച് മുതൽ ഏറ്റവും കുറഞ്ഞ നിരക്ക്
(രാജ്യത്ത് നിലവിൽ ചികിത്സയിലുള്ളത് 3,09,575 പേർ; 184 ദിവസത്തെ ഏറ്റവും കുറഞ്ഞ സംഖ്യ
രോഗമുക്തി നിരക്ക് 97.75%; 2020 മാർച്ച് മുതൽ ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 26,115 പേർക്ക്
കഴിഞ്ഞ 24 മണിക്കൂറിനിടെ 34,469 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,27,49,574 ആയി
പ്രതിവാര രോഗസ്ഥിരീകരണ നിരക്ക് ; കഴിഞ്ഞ 88 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക് ; കഴിഞ്ഞ 22 ദിവസമായി 3 ശതമാനത്തിൽ താഴെ
ആകെ നടത്തിയത് 55.50 കോടി പരിശോധനകൾ
ധനകാര്യ മന്ത്രാലയം
സബ്സ്ക്രൈബർ കേന്ദ്രീകൃത ഓൺലൈൻ സേവനങ്ങൾ നൽകുന്നതിനുള്ള ഡിജി ലോക്കർ പാർട്ണർ ഓർഗനൈസേഷനുകളായി PFRDA-യുടെ സെൻട്രൽ റെക്കോർഡ് കീപ്പിംഗ് ഏജൻസികൾ മാറി
ന്യൂ ഡൽഹി: ഒക്ടോബർ 18, 2022
പെൻഷൻ ഫണ്ട് റെഗുലേറ്ററി ആൻഡ് ഡെവലപ്മെന്റ് അതോറിറ്റിയുടെ  സെൻട്രൽ റെക്കോർഡ് കീപ്പിംഗ് ഏജൻസികൾ  സബ്സ്ക്രൈബർ കേന്ദ്രീകൃത ഓൺലൈൻ സേവനങ്ങൾ നൽകുന്നതിനുള്ള ഡിജി ലോക്കർ പാർട്ണർ ഓർഗനൈസേഷനുകളായി മാറി.
ഡിജി ലോക്കറിലൂടെ PFRDA ഇനിപ്പറയുന്ന അധിക സേവനങ്ങൾ നൽകുന്നു:
i. ഡിജി ലോക്കർ മുഖേന ഡ്രൈവിംഗ് ലൈസൻസ് ഉപയോഗിച്ച് അക്കൗണ്ട് തുറക്കൽ
ii. ഡിജി ലോക്കർ മുഖേന ഡ്രൈവിംഗ് ലൈസൻസ് ഉപയോഗിച്ച് നിലവിലുള്ള വിലാസം പുതുക്കൽ
Protean CRA യിൽ പുതിയ അക്കൗണ്ട് തുറക്കുന്നതിനും, നിലവിലുള്ള വരിക്കാർക്ക് അവരുടെ വിലാസം പുതുക്കുന്നതിനും ഈ സൗകര്യം പ്രയോജനപ്പെടുത്താം.
ഡിജിലോക്കറിൽ ലഭ്യമാക്കിയിരിക്കുന്ന ഡ്രൈവിംഗ് ലൈസൻസ് ഉപയോഗിച്ച് NPS അക്കൗണ്ട് തുറക്കുന്നതിനുള്ള നടപടികൾ:
1. Protean CRA വെബ്സൈറ്റിൽ NPS രജിസ്ട്രേഷൻ പേജ് തുറക്കുക 
2. 'New Registration with Documents with DigiLocker' എന്ന ഓപ്ഷൻ തിരഞ്ഞെടുത്ത് ഡ്രൈവിംഗ് ലൈസൻസ് തിരഞ്ഞെടുക്കുക.
3. ഡിജിലോക്കർ വെബ്സൈറ്റിലേക്ക് അപേക്ഷകൻ റീഡയറക്ട് ചെയ്യപ്പെടും. ലോഗിൻ വിവരങ്ങൾ ഉപയോഗിച്ച് ലോഗിൻ ചെയ്യാനും രേഖകൾ/വിവരങ്ങൾ CRA-യുമായി പങ്കിടുന്നതിനുള്ള അനുവാദം നൽകാനും കഴിയും.
4. ഡിജിലോക്കറും ഇഷ്യൂ ചെയ്ത രേഖകളും ആക്സസ് ചെയ്യാൻ NPS-നെ അനുവദിക്കുക.
5. വ്യക്തിഗത വിവരങ്ങളും ഡ്രൈവിംഗ് ലൈസൻസ് ഫോട്ടോയും അക്കൗണ്ട് തുറക്കുന്ന പേജിൽ സ്വയമേവ പ്രത്യക്ഷപ്പെടും.
6. അപേക്ഷ പൂരിപ്പിക്കുന്നതിന് പാൻ, വ്യക്തിഗത വിശദാംശങ്ങൾ, ബാങ്ക് അക്കൗണ്ട്, പദ്ധതി, നാമനിർദ്ദേശം എന്നിവയുമായി ബന്ധപ്പെട്ട വിവരങ്ങൾ, മറ്റ് വിശദാംശങ്ങൾ എന്നിവ നൽകുക.
7. NPS ലേക്ക് പണമടയ്ക്കാം.
8. ഇതോടെ NPS അക്കൗണ്ട് വിജയകരമായി ആരംഭിച്ചു.
ഡിജിലോക്കറിൽ നൽകിയിരിക്കുന്ന ഡ്രൈവിംഗ് ലൈസൻസ് ഉപയോഗിച്ച് NPS അക്കൗണ്ടിലെ വിലാസം പുതുക്കുന്നതിനുള്ള നടപടികൾ:
1. Protean CRA വെബ്സൈറ്റിലെ വിവരങ്ങൾ ഉപയോഗിച്ച് NPS അക്കൗണ്ടിലേക്ക് ലോഗിൻ ചെയ്യുക
2. 'Demographic Changes' ടാബിന് കീഴിലുള്ള വ്യക്തിഗത വിശദാംശങ്ങൾ അപ്ഡേറ്റ് ചെയ്യുക എന്ന ഓപ്ഷൻ തിരഞ്ഞെടുക്കുക
3. 'Update Address Details' തിരഞ്ഞെടുക്കുക, തുടർന്ന് ഡിജിലോക്കർ മുഖേന ഡോക്യുമെന്റുകൾക്ക് കീഴിൽ ഡ്രൈവിംഗ് ലൈസൻസ് തിരഞ്ഞെടുക്കുക.
4. അപേക്ഷകൻ ഡിജിലോക്കർ വെബ്സൈറ്റിലേക്ക് റീഡയറക്ട് ചെയ്യുപ്പെടും. അവിടെ ലോഗിൻ വിവരങ്ങൾ ഉപയോഗിച്ച് ലോഗിൻ ചെയ്യാനും CRA യുമായി രേഖകൾ/വിവരങ്ങൾ പങ്കിടാൻ സമ്മതം നൽകാനും കഴിയും.
5. ഡിജിലോക്കറും ഇഷ്യൂ ചെയ്ത രേഖകളും ആക്സസ് ചെയ്യാനും സമർപ്പിക്കാനും NPS-നെ അനുവദിക്കുക.
6. ഡ്രൈവിംഗ് ലൈസൻസ് പ്രകാരമുള്ള വിലാസം NPS അക്കൗണ്ടിൽ പുതുക്കുന്നതാണ്.
RRTN/SKY
റോഡ് ഗതാഗത, ഹൈവേ മന്ത്രാലയം
ദേശിയ ഹൈവേയുടെ നിർമ്മാണത്തിൽ നിലവാരമില്ലാത്ത സാമഗ്രികളുടെ ഉപയോഗം
ന്യൂ ഡൽഹി: ഡിസംബർ 08, 2022
റോഡ് ഗതാഗത-ഹൈവേ മന്ത്രാലയം/ ഇന്ത്യൻ റോഡ്സ് കോൺഗ്രസ്  നിർദേശങ്ങളിലും കോഡുകളിലും വ്യക്തമാക്കിയിട്ടുള്ള ഗുണനിലവാര മാനദണ്ഡങ്ങൾക്കനുസൃതമായാണ് ദേശീയപാതകൾ നിർമ്മിച്ചിരിക്കുന്നതെന്ന് ഉറപ്പാക്കാൻ എല്ലാ ശ്രമങ്ങളും നടത്തുന്നു. നിർദേശങ്ങളും കോഡുകളും അനുസരിച്ച് റോഡുകൾ നിർമ്മിച്ചില്ലെങ്കിൽ, കരാറുകൾ പൂർണ്ണമായി കണക്കാക്കില്ല.
നിർമ്മാണ നിലവാരം ഉറപ്പാക്കാൻ, സൈറ്റിലെ പ്രവൃത്തികളുടെ ദൈനംദിന മേൽനോട്ടത്തിനായി മന്ത്രാലയവും അതിന്റെ നിർവ്വഹണ ഏജൻസികളും കൺസൾട്ടന്റുമാരെ  നിയമിക്കുന്നു. അത്തരം പരിശോധന / മേൽനോട്ട സമയത്ത് എന്തെങ്കിലും കുറവുകൾ ശ്രദ്ധയിൽപ്പെട്ടാൽ, ആവശ്യമായ തിരുത്തൽ നടപടികൾ കൈക്കൊള്ളുന്നതിനായി കൺസഷനയർമാരുടെ / കോൺട്രാക്ടർമാരുടെ ശ്രദ്ധയിൽപ്പെടുത്തുന്നു.
കേന്ദ്ര റോഡ് ഗതാഗത-ഹൈവേ മന്ത്രി ശ്രീ നിതിൻ ഗഡ്കരി ലോക് സഭയിൽ രേഖാമൂലം നൽകിയ മറുപടിയിലാണ് ഈ വിവരം അറിയിച്ചത്.
RRTN
പ്രധാനമന്ത്രിയുടെ ഓഫീസ്
പ്രശസ്ത ഗമക വിദ്വാൻ എച്ച്.ആർ കേശവ മൂർത്തിയുടെ വിയോഗത്തിൽ പ്രധാനമന്ത്രി അനുശോചിച്ചു
പ്രശസ്ത ഗമക പ്രതിഭയും പത്മശ്രീ പുരസ്കാര ജേതാവുമായ എച്ച്.ആർ കേശവ മൂർത്തിയുടെ വിയോഗത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു;
"ഗമകയെ ജനകീയമാക്കുന്നതിലും കർണാടകയുടെ തനത് സംസ്കാരം ആഘോഷിക്കുന്നതിലും ശ്രീ എച്ച്.ആർ. കേശവ മൂർത്തിയെ നാം എന്നും സ്മരിക്കും. നിരവധി വിദ്യാർത്ഥികൾക്ക് പ്രചോദനമായ മാർഗദർശനത്തിനും അദ്ദേഹം സ്മരിക്കപ്പെടും. അദ്ദേഹത്തിന്റെ വിയോഗത്തിൽ വേദനയുണ്ട്. കുടുംബത്തെയും ആരാധകരെയും അനുശോചനം അറിയിക്കുന്നു . ഓം ശാന്തി. ."
--ND--
(
പ്രധാനമന്ത്രിയുടെ ഓഫീസ്
യു.പി മന്ത്രി വിജയ് കശ്യപിന്റെ നിര്യാണത്തിൽ പ്രധാനമന്ത്രി അനുശോചനം രേഖപ്പെടുത്തി
ഉത്തർപ്രദേശ് മന്ത്രി ശ്രീ വിജയ് കശ്യപിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി.
ബിജെപി നേതാവും ഉത്തർപ്രദേശ് ഗവണ്മെന്റിലെ മന്ത്രിയുമായ വിജയ് കശ്യപ് ജിയുടെ മരണം വളരെ ദുഃഖകരമാണ്. അദ്ദേഹം താഴെത്തട്ടിൽ നിന്നുയർന്ന് വന്ന ഒരു നേതാവായിരുന്നു, എല്ലായ്പ്പോഴും പൊതുതാൽപര്യ ത്തിനായി അർപ്പിതനായിരുന്നു അദ്ദേഹം. ദുഖത്തിന്റെ ഈ നിമിഷത്തിൽ അദ്ദേഹത്തിന്റെ കുടുംബത്തിനും ആരാധകർക്കും എന്റെ അനുശോചനം. ഓം ശാന്തി ! "
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
ഇ-ഗവർണൻസുമായി ബന്ധപ്പെട്ട ദേശീയ സമ്മേളനം കേന്ദ്ര മന്ത്രി ഡോ. ജിതേന്ദ്ര സിംഗ് നാളെ ഉദ്ഘാടനം ചെയ്യും
ന്യൂ ഡൽഹി, ജനുവരി 06, 2021
ഭരണപരിഷ്കാര-പൊതു പരാതി പരിഹാര വകുപ്പ് , ഇലക്ട്രോണിക്സ്-ഐടി മന്ത്രാലയവുമായി ചേർന്ന് ഇ-ഗവർണൻസുമായി ബന്ധപ്പെട്ട ഇരുപത്തിനാലാമത് ദേശീയ സമ്മേളനം  2020-21 സംഘടിപ്പിക്കും. തെലങ്കാന സർക്കാരുമായി ചേർന്ന് നടപ്പാക്കുന്ന പരിപാടി 2022 ജനുവരി 7 മുതൽ 8 വരെ ഹൈദരാബാദിലാണ് നടക്കുക.
പേർസണൽ-പൊതു പരാതി പരിഹാര-പെൻഷൻ മന്ത്രാലയത്തിന്റെ ചുമതലയുള്ള കേന്ദ്ര സഹമന്ത്രി ഡോ. ജിതേന്ദ്ര സിംഗ് സമ്മേളനം ഉദ്ഘാടനം ചെയ്യും.
ആറു വിഭാഗങ്ങളിലായുള്ള 2021 ലെ ഇ-ഗവേണൻസ് ദേശീയ പുരസ്കാരങ്ങൾ, കേന്ദ്ര-സംസ്ഥാന-ജില്ലാ തലങ്ങളിൽ ഉള്ള 26 ഇ-ഗവെർണൻസ് മുന്നേറ്റങ്ങൾക്ക്, അക്കാദമിക - ഗവേഷക സ്ഥാപനങ്ങൾ, പൊതുമേഖലാ സ്ഥാപനങ്ങൾ എന്നിവയ്ക്ക് സമ്മാനിക്കും
രാജ്യത്തുടനീളമുള്ള ഇ-ഗവെർണൻസ് മുന്നേറ്റങ്ങൾക്ക് വലിയതോതിൽ പ്രോത്സാഹനം നൽകാൻ സമ്മേളനം വഴിതുറക്കും. ഇ-ഗവെർണൻസ് മേഖലയിൽ തങ്ങൾ നടപ്പാക്കുന്ന വിജയകരമായ മുന്നേറ്റങ്ങൾ പ്രദർശിപ്പിക്കുവാൻ സർക്കാർ ഉദ്യോഗസ്ഥർ, വ്യവസായ പ്രമുഖർ തുടങ്ങിയവർക്ക് ഇതിലൂടെ അവസരം ലഭിക്കും.
28 സംസ്ഥാനങ്ങൾ, 9 കേന്ദ്ര ഭരണ പ്രദേശങ്ങൾ, അക്കാദമിക-ഗവേഷക സ്ഥാപനങ്ങൾ, ഐടി മേഖല എന്നിവിടങ്ങളിൽ നിന്നുള്ള പ്രതിനിധികൾ വിർച്വൽ രീതിയിൽ സമ്മേളനത്തിൽ പങ്കെടുക്കും. ഇ - ഗവേണൻസ് മേഖലയിൽ രാജ്യം കൈവരിച്ച നേട്ടങ്ങൾക്കായി പരിപാടിക്കിടയിൽ ഒരു പ്രദർശനവും സംഘടിപ്പിക്കുന്നുണ്ട്. കഴിഞ്ഞ വർഷത്തെ പുരസ്കാര ജേതാക്കളുടെ ചിത്രപ്രദർശനം/വാൾ ഓഫ് ഫെയിമിന് ഒപ്പമാണ് ഇത്.
RRTN/SKY
(Visitor Counter : 137
പ്രധാനമന്ത്രിയുടെ ഓഫീസ്
നാലാം തവണയും അധികാരമേറ്റ നെതർലൻഡ്സ് പ്രധാനമന്ത്രി മാർക്ക് റുട്ടെയ്ക്ക് പ്രധാനമന്ത്രിയുടെ അഭിനന്ദനം
നെതർലൻഡ്സ് പ്രധാനമന്ത്രി മാർക്ക് റുട്ടെയെ, നാലാം തവണയും പ്രധാനമന്ത്രിയായി അധികാരമേറ്റതിന് പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"എന്റെ പ്രിയ സുഹൃത്ത് പ്രധാനമന്ത്രി മാർക്ക് റുട്ടെയ്ക്ക് അഭിനന്ദനങ്ങൾ, വിജയകരമായ നാലാം തവണയ്ക് ആശംസകൾ. ഇന്ത്യയും നെതർലൻഡ്സും തമ്മിലുള്ള വിശാലമായ പങ്കാളിത്തം നാം ഒരുമിച്ച് പുതിയ ഉയരങ്ങളിലേക്ക് നയിക്കുമെന്ന് ആത്മവിശ്വാസമുണ്ട്."
(
റോഡ് ഗതാഗത, ഹൈവേ മന്ത്രാലയം
വാഹന നിർമാതാക്കളുമായി ശ്രീ നിധിൻ ഗഡ്കരി ചർച്ച നടത്തി. രാജ്യത്ത് ഫ്ളക്സ് ഫ്യുവൽ വാഹനങ്ങൾ വേഗത്തിൽ ലഭ്യമാക്കണമെന്ന് കേന്ദ്രമന്ത്രി
(ന്യൂഡൽഹി, ആഗസ്റ്റ് 03, 2021
ഇന്ത്യൻ വാഹന നിർമ്മാതാക്കളുടെ കൂട്ടായ്മയായ സൊസൈറ്റി ഓഫ് ഇന്ത്യ ഓട്ടോമൊബൈൽ മാനുഫാക്ചറേഴ്സ് -SIAMന്റെ സിഇഓമാർ അടങ്ങിയ ഉന്നതതല സംഘവുമായി കേന്ദ്ര ഉപരിതല ഗതാഗത ദേശീയപാത മന്ത്രി ശ്രീ നിധിൻ ഗഡ്കരി ചർച്ച നടത്തി. രാജ്യത്തെ സ്വകാര്യ -വാണിജ്യ- ഇരുചക്രവാഹന നിർമ്മാതാക്കൾ അടങ്ങിയതായിരുന്നു സംഘം .
വാഹനങ്ങളിൽ നിന്നുള്ള പുക അടിസ്ഥാനമാക്കിയ നിയന്ത്രണങ്ങൾ ആയ BS-6 ഘട്ടം 2, CAFÈ ഘട്ടം 2 എന്നിവ നടപ്പാക്കുന്നത് തൽക്കാലത്തേക്ക് നീട്ടിവയ്ക്കണം എന്ന് സംഘം കേന്ദ്ര മന്ത്രിയോട് അഭ്യർത്ഥിച്ചു
രാജ്യത്തെ വാഹന വിപണികളിൽ ഒരു വർഷ കാലയളവിനുള്ളിൽ ഫ്ലക്സ് ഫ്യൂവൽ വാഹനങ്ങൾ ലഭ്യമാക്കേണ്ടതിന്റെ ആവശ്യകത ശ്രീ ഗദ്കരി എടുത്തുപറഞ്ഞു. 100% എത്തനോൾ, ഗ്യാസോലിൻ എന്നിവ ഉപയോഗിച്ചു പ്രവർത്തിക്കാൻ സാധിക്കുന്ന വാഹനങ്ങളാണ് ഇവ
യാത്രക്കാരുടെ സുരക്ഷ മുൻനിർത്തി വാഹനത്തിന്റെ എല്ലാ വകഭേദങ്ങളിലും വിഭാഗങ്ങളിലും കുറഞ്ഞത് ആറ് എയർബാഗുകൾ നിർബന്ധമായും നൽകണമെന്ന് ശ്രീ ഗഡ്ഗരി സ്വകാര്യ വാഹന നിർമാതാക്കളോട് അഭ്യർത്ഥിച്ചു
SIAM ന്റെ അപേക്ഷകൾ നിലവിൽ ഭരണകൂടത്തിന്റെ പരിഗണനയിലാണ്. ഇതുമായി ബന്ധപ്പെട്ട തുടർ ചർച്ച രണ്ടാഴ്ചക്കുള്ളിൽ നടക്കാൻ സാധ്യതയുണ്ട്
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
(ന്യൂഡൽഹി : മാർച്ച് 31, 2023
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.65 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 6,553 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 15,208 പേർ
സജീവ കേസുകൾ ഇപ്പോൾ 0.03% ആണ്
രോഗമുക്തി നിരക്ക് ഇപ്പോൾ 98.78% ആണ്
കഴിഞ്ഞ 24 മണിക്കൂറിനിടെ 1,390 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,41,69,711 ആയി
കഴിഞ്ഞ 24 മണിക്കൂറിൽ 3,095 പുതിയ കേസുകൾ റിപ്പോർട്ട് ചെയ്തു
പ്രതിദിന പോസിറ്റിവിറ്റി നിരക്ക് 2.61%
പ്രതിവാര പോസിറ്റിവിറ്റി നിരക്ക് 1.91%
ആകെ നടത്തിയത് 92.15 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 1,18,694 പരിശോധനകൾ.
SKY
രാജ്യരക്ഷാ മന്ത്രാലയം
രാജ്യത്തിന്റെഅതിര്ത്തിചരിത്ര രചനയ്ക്ക് അനുമതി
രാജ്യത്തിന്റെഅതിര്ത്തികളെകുറിച്ചുള്ളചരിത്ര രചനയ്ക്ക്തുടക്കം കുറിക്കാന് രാജ്യരക്ഷാ മന്ത്രി ശ്രീ. രാജ്നാഥ്സിംഗ് അനുമതി നല്കി. ഇന്ത്യന് കൗണ്സില്ഓഫ്ഹിസ്റ്റോറിക്കല്റിസര്ച്ചിലെസമുന്നതരായവ്യക്തികള്, നെഹ്റു മെമ്മോറിയല് മ്യൂസിയംആന്റ്ലൈബ്രറി, ഡയറക്ടറേറ്റ് ജനറല്ഓഫ്ആര്ക്കൈവ്സ്, ആഭ്യന്തരകാര്യ,വിദേശകാര്യ,രാജ്യരക്ഷാ മന്ത്രാലയങ്ങള്എന്നിവിടങ്ങളില് നിന്നുള്ളഉദ്യോഗസ്ഥര്,തുടങ്ങിയവരുമായിരാജ്യരക്ഷാ മന്ത്രി ഇത്സംബന്ധിച്ച് ന്യൂഡല്ഹിയില് ചര്ച്ച നടത്തി. രണ്ട് വര്ഷംകൊണ്ട് പദ്ധതി പൂര്ത്തിയാക്കാനാണ്ലക്ഷ്യമിട്ടിട്ടുള്ളത്.
അതിര്ത്തികള്ഉണ്ടായത്, അവയ്ക്ക് വന്ന രൂപമാറ്റങ്ങള്, സുരക്ഷാസേനകളുടെ പങ്ക്, അതിര്ത്തി പ്രദേശങ്ങളില്ജീവിക്കുന്നവരുടെവംശപരവുംഗോത്രപരവുമായ പ്രത്യേകതകള്, സംസ്ക്കാരം, സാമൂഹിക സാമ്പത്തികസ്ഥിതിമുതലായവയെല്ലാംഉള്പ്പെടുന്നതായിരിക്കുംചരിത്ര രചന.
ഇന്ത്യന് അതിര്ത്തികളുടെചരിത്ര രചനയുടെ പ്രാധാന്യംഎടുത്ത് പറഞ്ഞ രാജ്നാഥ്സിംഗ്അതിര്ത്തി പ്രദേശങ്ങളിലെജീവിതത്തെകുറിച്ച് ജനങ്ങള്ക്ക് പൊതുവിലും, ഉദ്യോഗസ്ഥര്ക്ക് പ്രത്യേകിച്ചുംമെച്ചപ്പെട്ട ധാരണ സൃഷ്ടിക്കാന് അത്സഹായിക്കുമെന്ന്ചൂണ്ടിക്കാട്ടി. പദ്ധതി സമയബന്ധിതമായി പൂര്ത്തിയാക്കുന്നതിന് അതത്മേഖലകളിലെ വിദഗ്ദ്ധരുമായി ചര്ച്ച നടത്താനുംരാജ്യരക്ഷാ മന്ത്രി നിര്ദ്ദേശം നല്കി.
ദേശീയഅതിര്ത്തികളെകുറിച്ചും, അതിര്ത്തി പ്രദേശങ്ങളില്ജീവിക്കുന്നവരെകുറിച്ചും ജനങ്ങള്ക്ക്അറിവ് പകരുന്നതിന് ഇത്തരത്തിലുള്ളആദ്യ പദ്ധതിയാണിത്.
(ND
ധനകാര്യ മന്ത്രാലയം
കേന്ദ്ര ഗവൺമെന്റ് എമർജൻസി ക്രെഡിറ്റ് ലൈൻ ഗ്യാരണ്ടി  പദ്ധതി ഒരു മാസത്തേക്ക് കൂടി ദീർഘിപ്പിച്ചു
കേന്ദ്ര ഗവൺമെന്റ്, ഈട് ഇല്ലാത്ത വായ്പ പദ്ധതിയായ എമർജൻസി ക്രെഡിറ്റ് ലൈൻ ഗ്യാരണ്ടി സ്കീം ദീർഘിപ്പിച്ചു. 2020 നവംബർ 30 വരെയോ, പദ്ധതി വഴി അനുവദിക്കുന്ന തുക മൂന്നു ലക്ഷം കോടി രൂപ എത്തുന്നതുവരെയോ, ഏതാണോ ആദ്യം, അത് വരെയാണ് കാലാവധി ദീർഘിപ്പിച്ചത്.
സൂക്ഷ്മ-ചെറുകിട-ഇടത്തരം സംരംഭങ്ങൾ, വ്യവസായ സംരംഭകർ, മുദ്ര വായ്പയെടുത്തവർ, വ്യവസായത്തിനായി എടുത്ത വ്യക്തിഗത വായ്പകൾ എന്നിവർക്ക് 2020 ഫെബ്രുവരി 29 വരെ നിലവിലുള്ള വായ്പാ ബാധ്യതയുടെ 20 ശതമാനമാണ് ഇ സി എൽ ജി എസ് പദ്ധതിയിലൂടെ ലഭിക്കുക. ആത്മ നിർഭർ പാക്കേജിന്റെ ഭാഗമായി രാജ്യത്തെ വ്യവസായ മേഖലപുനരുജ്ജീവിപ്പിക്കുന്നത് ലക്ഷ്യമിട്ടാണ്, ഗവൺമെന്റ് പൂർണ സംരക്ഷണം നൽകുന്ന ഈ അധിക വായ്പ പദ്ധതി ആരംഭിച്ചത്.
ഇ സി എൽ ജി എസ് പോർട്ടലിൽ രേഖപ്പെടുത്തിയ പ്രകാരം പദ്ധതിയിലൂടെ 60.67 ലക്ഷം പേർക്ക്, 2.03 ലക്ഷം കോടി രൂപ അനുവദിച്ചിട്ടുണ്ട്. ഇതിൽ 1.48 ലക്ഷം കോടി രൂപ ഇതിനോടകം വിതരണം ചെയ്തു കഴിഞ്ഞു.
പ്രധാനമന്ത്രിയുടെ ഓഫീസ്
കാർഷിക, ഭക്ഷ്യ സംസ്കരണം സംബന്ധിച്ച ദേശീയ ഉച്ചകോടിയിൽ പ്രധാനമന്ത്രി ഡിസംബർ 16 ന് കർഷകരെ അഭിസംബോധന ചെയ്യും
സ്വാഭാവിക കൃഷിയിൽ ശ്രദ്ധ കേന്ദ്രീകരിക്കുന്നതിനും അതിന്റെ നേട്ടങ്ങളെ കുറിച്ച് കർഷകർക്ക് വിവരങ്ങൾ നൽകുന്നതിനും ലക്ഷ്യമിട്ടുള്ളതാണ് ഉച്ചകോടി
കർഷക ക്ഷേമത്തിനും അവരുടെ വരുമാനം വർധിപ്പിക്കുന്നതിനുമുള്ള പ്രധാനമന്ത്രിയുടെ കാഴ്ചപ്പാടിന് അനുസൃതമാണിത്
പ്രധാനമന്ത്രി ശ്രീ നരേന്ദ്ര മോദി 2021 ഡിസംബർ 16-ന് ഗുജറാത്തിലെ ആനന്ദിൽ രാവിലെ 11 മണിക്ക് കാർഷിക, ഭക്ഷ്യ സംസ്കരണ ദേശീയ ഉച്ചകോടിയുടെ സമാപന സമ്മേളനത്തിൽ വീഡിയോ കോൺഫറൻസിംഗിലൂടെ കർഷകരെ അഭിസംബോധന ചെയ്യും. സ്വാഭാവിക കൃഷിയിൽ ഊന്നൽ നൽകുന്ന ഉച്ചകോടി, പ്രകൃതിദത്ത കൃഷിരീതി അവലംബിക്കുന്നതിന്റെ ഗുണഫലങ്ങൾ വിശദമാക്കുന്ന ആവശ്യമായ എല്ലാ വിവരങ്ങളും കർഷകർക്ക് നൽകും.
കർഷക ക്ഷേമത്തിനായുള്ള പ്രധാനമന്ത്രിയുടെ കാഴ്ചപ്പാടാണ് ഗവണ്മെന്റിനെ നയിക്കുന്നത്. ഉൽപ്പാദനക്ഷമത വർധിപ്പിക്കുന്നതിന് ഇത് പ്രതിജ്ഞാബദ്ധമാണ്. അതുവഴി കർഷകർക്ക് അവരുടെ കാർഷിക സാധ്യതകൾ പരമാവധി വർദ്ധിപ്പിക്കാൻ കഴിയും. കൃഷിയെ പരിവർത്തനം ചെയ്യുന്നതിനും കർഷകരുടെ വരുമാനം വർദ്ധിപ്പിക്കുന്നതിനുമായി ഗവണ്മെന്റ് നിരവധി നടപടികൾ ആരംഭിച്ചിട്ടുണ്ട്. വ്യവസ്ഥയുടെ സുസ്ഥിരത, ചെലവ് കുറയ്ക്കൽ, വിപണി പ്രവേശനം, കർഷകർക്ക് മെച്ചപ്പെട്ട മൂല്യബോധം എന്നിവയിലേക്ക് നയിക്കുന്ന സംരംഭങ്ങളെ പ്രോത്സാഹിപ്പിക്കുന്നതിനും പിന്തുണയ്ക്കുന്നതിനുമുള്ള ശ്രമങ്ങൾ നടക്കുന്നു.
സീറോ ബജറ്റ് സ്വാഭാവിക കൃഷി എന്നത് കർഷകർ വാങ്ങുന്ന ഉൽപന്നങ്ങളെ ആശ്രയിക്കുന്നത് കുറയ്ക്കുന്നതിനും, മണ്ണിന്റെ ആരോഗ്യം മെച്ചപ്പെടുത്തുന്നതിനും സഹായിക്കുന്ന പരമ്പരാഗതമായാ പാട അധിഷ്ഠിത സാങ്കേതികവിദ്യകളെ ആശ്രയിച്ച് കാർഷിക ചെലവ് കുറയ്ക്കുന്നതിനുള്ള ഒരു വാഗ്ദാനമായ ഉപകരണമാണ്. നാടൻ പശുവും അതിന്റെ ചാണകവും മൂത്രവും ഒരു പ്രധാന പങ്ക് വഹിക്കുന്നു, അതിൽ നിന്ന് ഫാമിൽ വിവിധ ഘടകങ്ങൾ നിർമ്മിക്കുകയും മണ്ണിന് ആവശ്യമായ പോഷകങ്ങൾ നൽകുകയും ചെയ്യുന്നു. വളരെ കുറഞ്ഞ ജലലഭ്യതയുള്ള സാഹചര്യങ്ങളിൽ പോലും, ജൈവാംശം ഉപയോഗിച്ച് മണ്ണ് പുതയിടുകയോ അല്ലെങ്കിൽ വർഷം മുഴുവനും മണ്ണ് പച്ചപ്പ് കൊണ്ട് മൂടുകയോ ചെയ്യുന്ന മറ്റ് പരമ്പരാഗത രീതികൾ, ആദ്യ വർഷം മുതൽ തന്നെ സുസ്ഥിരമായ ഉൽപാദനക്ഷമത ഉറപ്പാക്കുന്നു.
അത്തരം തന്ത്രങ്ങൾക്ക് ഊന്നൽ നൽകാനും രാജ്യത്തുടനീളമുള്ള കർഷകർക്ക് സന്ദേശം നൽകാനും ലക്ഷ്യമിട്ടാണ് ഗുജറാത്ത് ഗവണ്മെന്റ് സ്വാഭാവിക കൃഷിയിൽ ശ്രദ്ധ കേന്ദ്രീകരിച്ച് കാർഷിക, ഭക്ഷ്യ സംസ്കരണത്തെക്കുറിച്ചുള്ള ദേശീയ ഉച്ചകോടി സംഘടിപ്പിക്കുന്നത് . 2021 ഡിസംബർ 14 മുതൽ 16 വരെയാണ് ത്രിദിന ഉച്ചകോടി സംഘടിപ്പിക്കുന്നത്. ഐ സി എ ആർ , കൃഷി വിജ്ഞാന കേന്ദ്രങ്ങൾ, തുടങ്ങിയ കേന്ദ്ര ഇൻസ്റ്റിറ്റ്യൂട്ടുകൾ, കാർഷിക സാങ്കേതികവിദ്യ മാനേജ്മന്റ് ഏജൻസി  യുടെ സംസ്ഥാനങ്ങളിലെ ശൃംഖല എന്നിവ വഴി കർഷകർ തത്സമയം ബന്ധപ്പെടുന്നതിന് പുറമെ, ഉച്ചകോടിയിൽ 5000-ലധികം കർഷകർ പങ്കെടുക്കും.
ഇലക്ട്രോണിക്സ് & ഐ.ടി മന്ത്രാലയം
വിവര സുരക്ഷാ സമ്പ്രദായങ്ങൾ, നടപടിക്രമങ്ങൾ, നിവാരണം, പ്രതികരണം, സൈബർ സംഭവങ്ങളുടെ റിപ്പോർട്ടിംഗ് എന്നിവ സംബന്ധിച്ച നിർദ്ദേശങ്ങൾ CERT-In പുറപ്പെടുവിച്ചു
ന്യൂ ഡൽഹി: ഏപ്രിൽ 28 , 2022
2000-ലെ വിവര സാങ്കേതിക നിയമം, വകുപ്പ് 70B-ലെ വ്യവസ്ഥകൾ പ്രകാരം ഇന്ത്യൻ കമ്പ്യൂട്ടർ എമർജൻസി റെസ്പോൺസ് ടീം  രാജ്യത്തെ സൈബർ സുരക്ഷാ മേഖലയിൽ വിവിധ പ്രവർത്തനങ്ങൾ നിർവ്വഹിക്കുന്നതിനുള്ള ദേശീയ ഏജൻസിയായി നിലകൊള്ളുന്നു.
സൈബർ ഭീഷണികൾ തുടർച്ചയായി വിശകലനം ചെയ്യുക, സൈബർ സംഭവങ്ങൾ നിരീക്ഷിക്കുക, റിപ്പോർട്ടു ചെയ്യുക തുടങ്ങിയ ചുമതലകൾ CERT-In നിർവ്വഹിക്കുന്നു. സംഘടനകൾക്കും ഉപയോക്താക്കൾക്കും അവരുടെ ഡാറ്റ/വിവരങ്ങൾ, ICT അടിസ്ഥാനസൗകര്യങ്ങൾ എന്നിവ പരിരക്ഷിക്കാൻ CERT-In പതിവായി ഉപദേശങ്ങൾ നൽകുന്നു. സൈബർ സുരക്ഷയുമായി ബന്ധപ്പെട്ട പ്രതികരണ പ്രവർത്തനങ്ങളും അടിയന്തര നടപടികളും ഏകോപിപ്പിക്കുന്നതിന്, സേവന ദാതാക്കൾ, ഇടനിലക്കാർ , ഡാറ്റാ സെന്ററുകൾ, കമ്പനികൾ തുടങ്ങിയവയിൽ നിന്നുള്ള വിവരങ്ങൾ CERT-In ആവശ്യപ്പെടുന്നു.
സൈബർ സുരക്ഷയുമായി ബന്ധപ്പെട്ട പ്രതികരണ നടപടികൾ സുഗമമാക്കുന്നതിന്, 2000-ലെ വിവര സാങ്കേതിക നിയമം, വകുപ്പ് 70B ഉപവകുപ്പ്  -ലെ വ്യവസ്ഥകൾ പ്രകാരമുള്ള വിവര സുരക്ഷാ രീതികൾ, നടപടിക്രമങ്ങൾ, നിവാരണം, പ്രതികരണം, സൈബർ സംഭവങ്ങളുടെ റിപ്പോർട്ടിംഗ് എന്നിവയുമായി ബന്ധപ്പെട്ട നിർദ്ദേശങ്ങൾ CERT-In പുറപ്പെടുവിച്ചു. നിർദ്ദേശങ്ങൾ 60 ദിവസത്തിന് ശേഷം പ്രാബല്യത്തിൽ വരും.
നിർദ്ദേശങ്ങളിൽ ഐസിടി സിസ്റ്റം ക്ലോക്കുകളുടെ സമന്വയവുമായി ബന്ധപ്പെട്ട വശങ്ങൾ; സൈബർ സംഭവങ്ങളുടെ CERT-In-ലെ നിർബന്ധിത റിപ്പോർട്ടിംഗ്; ഐസിടി സിസ്റ്റം ലോഗ് പരിപാലനം; ഡാറ്റാ സെന്ററുകൾ, വെർച്വൽ പ്രൈവറ്റ് സെർവർ  ദാതാക്കൾ, VPN സേവന ദാതാക്കൾ, ക്ലൗഡ് സേവന ദാതാക്കൾ തുടങ്ങിയവയുടെ വരിക്കാരുടെ/ഉപഭോക്തൃ രജിസ്ട്രേഷൻ വിശദാംശങ്ങൾ; വെർച്വൽ അസറ്റ് സേവന ദാതാക്കൾ, വെർച്വൽ അസറ്റ് എക്സ്ചേഞ്ച് ദാതാക്കൾ, കസ്റ്റോഡിയൻ വോലെറ്റ് ദാതാക്കൾ എന്നിവരുടെ KYC മാനദണ്ഡങ്ങളും സമ്പ്രദായങ്ങളും എന്നിവ ഉൾക്കൊള്ളുന്നു. ഈ നിർദ്ദേശങ്ങൾ രാജ്യത്ത് സമഗ്രമായ സൈബർ സുരക്ഷയ്ക്കും, സുരക്ഷിതവും വിശ്വസനീയവുമായ ഇന്റർനെറ്റ് ഉറപ്പാക്കുന്നതിനും സഹായകമാകും.
CERT-In പുറപ്പെടുവിച്ച നിർദ്ദേശങ്ങൾ https://www.cert-in.org.in/Directions70B.jsp എന്ന ലിങ്കിൽ ലഭ്യമാണ്.
RRTN/SKY
(Visitor Counter : 174
പ്രധാനമന്ത്രിയുടെ ഓഫീസ്
ഫസ്റ്റ് സോളാർ സിഇഒ ശ്രീ മാർക്ക് വിഡ്മറുമായുള്ള പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി ഫസ്റ്റ് സോളാർ സിഇഒ ശ്രീ മാർക്ക് വിഡ്മറുമായി കൂടിക്കാഴ്ച നടത്തി.
ഇന്ത്യയുടെ പുനരുൽപ്പാദിപ്പിക്കാവുന്ന ഊർജ്ജ സാധ്യതകളെ കു റിച്ചും, പ്രത്യേകിച്ച് സൗരോർജ്ജ സാധ്യതയെക്കുറിച്ചും 2030 ഓടെ പുനരുൽപ്പാദിപ്പിക്കാവുന്ന സ്രോതസ്സുകളിൽ നിന്നുള്ള 450 ജിഗാവാട്ട് വൈദ്യുതി ഉൽപാദനത്തെക്കുറിച്ചും അവർ സംസാരിച്ചു.
അടുത്തിടെ പ്രഖ്യാപിച്ച ഉത്പ്പാദന ബന്ധിത പ്രോത്സാഹന പദ്ധതി ഉപയോഗപ്പെടുത്തി അവരുടെ തനതായ നേർത്ത ഫിലിം സാങ്കേതികവിദ്യ വിനിയോഗിച്ചു് ഇന്ത്യയിൽ
(ഫസ്റ്റ് സോളാറിന്റെ നിർമ്മാണ യൂണിറ്റ് സ്ഥാപിക്കുന്നതോടൊപ്പം ഇന്ത്യയെ ആഗോള വിതരണ ശൃംഖലകളുമായി സംയോജിപ്പിക്കുന്നതിനെക്കുറിച്ചും ചർച്ചകൾ നടന്നു.
പ്രധാനമന്ത്രിയുടെ ഓഫീസ്
ഇന്ത്യാ മൊബൈല് കോണ്ഗ്രസ് 2020നെ പ്രധാനമന്ത്രി നാളെ അഭിസംബോധന ചെയ്യും
വെര്ച്ച്വല് ഇന്ത്യാ മൊബൈല് കോണ്ഗ്രസ്  2020ല് ഡിസംബര് 08 രാവിലെ 8.45ന് പ്രധാനമന്ത്രി ശ്രീ നരേന്ദ്രമോദി ഉദ്ഘാടന അഭിസംബോധന നടത്തും. ഇന്ത്യാ ഗവണ്മെന്റിന്റെ ടെലികമ്മ്യൂണിക്കേഷന് വകുപ്പും സെല്ലുലാര് ഓപ്പറേഷന്സ് ഓഫ് ഇന്ത്യ യും സംയുക്തമായാണ് ഐ.എം.സി 2020 സംഘടിപ്പിക്കുന്നത്. 2020 ഡിസംബര് 8 മുതല് 10 വരെയായിരിക്കും ഇത് നടക്കുക.
ഐ.എം.സി 2020നെക്കുറിച്ച്
''ഉൾക്കൊള്ളുന്ന നവീകരണം- സമര്ത്ഥവും സുരക്ഷിതവും, സുസ്ഥിരവും'' എന്നതാണ് ഐ.എം.സി 2020യുടെ ആശയം. 'ആത്മനിര്ഭര്ഭാരത്, ഡിജിറ്റല് സംശ്ലേഷണത, സുസ്ഥിര വികസനം, സംരംഭകത്വവും നൂതനാശയവും' എന്നിവ പ്രോത്സാഹിപ്പിക്കുകയെന്ന പ്രധാനമന്ത്രിയുടെ വീക്ഷണത്തെ സംയോജിപ്പിക്കുകയാണ് ഇതിന്റെ ലക്ഷ്യം. വിദേശത്തുനിന്നും പ്രാദേശികമായും നിക്ഷേപങ്ങള് കൊണ്ടുവരിക, ടെലികോമിലേയും ഉയര്ന്നുവരുന്ന സാങ്കേതിക മേഖലകളിലും ഗവേഷണ വികസനങ്ങള് പ്രോത്സാഹിപ്പിക്കുകയെന്നതും ഇതിന്റെ ലക്ഷ്യമാണ്.
വിവിധ മന്ത്രാലയങ്ങള്, ടെലികോം സി.ഇ.ഒമാര്, ആഗോള സി.ഇ.ഒമാര്, 5ജി, നിര്മ്മിത ബുദ്ധി , ഇന്റര്നെറ്റ് ഓഫ് തിംഗ്സ്, ഡാറ്റാ അനാലിറ്റിക്സ്, ക്ലൗഡ് ആൻ്റ് എഡ്ജ് കമ്പ്യൂട്ടിംഗ്, ബ്ലോക്ക്ചെയിന്, സൈബര് സുരക്ഷ, സ്മാര്ട്ട് സിറ്റികള്, ഓട്ടോമേഷന് എന്നിവയിലെ യിലെ ഡൊമൈന് വിദഗ്ധന്മാരും ഐ.എം.സി 2020ല് പങ്കെടുക്കും.